**Kúpna zmluva**

uzavretá podľa § 269 ods. 2 zákona č. 513/1991 Zb. (Obchodného zákonníka) v znení neskorších predpisov (ďalej len Obchodný zákonník) a § 83 a nasl. zákona 343/2015 Z. z. o verejnom obstarávaní a o zmene a doplnení niektorých zákonov, naposledy zákon č. 345/2018 Z. z.- priama novela s účinnosťou od 1.1.2019

(ďalej len „zmluva“)

**Článok I**

**Zmluvné strany**

**1.1 Objednávateľ:**

Názov: Stredná odborná škola služieb a lesníctva

Sídlo: Kolpašská1586/9, 969 56 Banská Štiavnica

Zastúpený: PhDr. Viera Gregáňová – riaditeľka školy

IČO: 42317673

DIČ: 2024134453

Bankové spojenie: Štátna pokladnica Bratislava

Číslo účtu v tvare IBAN: SK78 8180 0000 0070 0052 5925

Kontaktná osoba: Mária Gregussová

Tel.: 0901911066

E-mail: maria.gregussova@sosbs.sk

(ďalej len „objednávateľ “)

a

**1.2 Dodávateľ:**

Sídlo:

Adresa pre korešpondenciu:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu/IBAN:

Tel.:

E-mail:

Registrácia:

(ďalej len „dodávateľ“)

(objednávateľ a dodávateľ spolu, ďalej len „zmluvné strany“)

Osoba/osoby splnomocnená objednávateľom k preberaniu darčekových poukážok: Mária Gregussová, Eva Luptáková.

**Preambula**

Dodávateľ bol vo verejnom obstarávaní zákazky s nízkou hodnotou podľa § 117 zákona č. 343/2015 Z. z. o verejnom obstarávaní na „Zabezpečenie služieb formou darčekových poukážok“ vyhodnotený ako úspešný uchádzač za účelom uzatvorenia tejto Kúpnej zmluvy.

**Článok II**

**Predmet plnenia kúpnej zmluvy**

2.1 Predmetom plnenia podľa tejto zmluvy je komplexné zabezpečenie služieb hromadného odmeňovania zamestnancov objednávateľa formou darčekových poukážok dodávateľa s ochrannými prvkami, ktoré budú objednávateľovi dodávané na základe jeho objednávky.

2.2 Objednávateľ sa zaväzuje za objednané služby odmeňovania formou darčekových poukážok zaplatiť dodávateľovi cenu podľa čl. V tejto zmluvy.

2.3 Predpokladaný celkový počet odobratých darčekových poukážok je 1284 v nominálnej hodnote 5,- € za 1 ks darčekovej poukážky. Maximálne množstvo odobraných darčekových poukážok je len predpokladané a skutočné odobrané množstvo závisí od potrieb objednávateľa. Zmluva zanikne uplynutím času aj keby objednávateľ neodobral predpokladané minimálne alebo maximálne množstvo.

**Článok III**

**Termín a miesto plnenia zmluvy**

3.1 Dodávateľ doručí darčekové poukážky do 48 hodín od doručenia objednávky objednávateľa v množstve podľa písomnej objednávky zaslanej emailom na miesto určené objednávateľom, ktorým (pokiaľ nebude dohodnuté inak) je sídlo objednávateľa SOŠ služieb a lesníctva, Kolpašská 1586/9, 96956 Banská Štiavnica

3.2 Darčekové poukážky budú dodávané na základe objednávky. Objednávateľ má právo v objednávke na plnenie spresniť počet stravných poukážok podľa skutočnej potreby počas trvania zmluvy.

3.3 Po dodaní darčekových poukážok v nadväznosti na objednávku objednávateľa písomne potvrdenú dodávateľom, objednávateľ potvrdí prevzatie darčekových poukážok podpísaním dodacieho listu bez výhrady. Dodací list a objednávka sú podkladom pre vystavenie faktúry dodávateľom. Dodací list sú oprávnené podpísať a stravné lístky prebrať len osoby uvedené v čl. I tejto zmluvy.

**Článok IV**

**Cena**

4.1 Celková cena za jednu darčekovú poukážku je tvorená súčtom nominálnej hodnoty darčekovej poukážky v € a výškou provízie v € vrátane DPH a do výpočtov vstupuje zaokrúhlená na 2 desatinné miesta. Cena je určená vrátane dopravy na miesto plnenia.

4.2 Výška provízie je ........ v % (zľava) z nominálnej hodnoty darčekovej poukážky.

4.3 Zmluvné strany sa dohodli na základe výsledkov verejného obstarávania, že celková maximálna cena za dodanie služieb odmeňovania formou darčekových poukážok podľa tejto zmluvy je súčinom nominálnej hodnoty darčekovej poukážky 5,- € a maximálneho počtu darčekových poukážok dodaných počas platnosti tejto zmluvy v zmysle bodu 2.3 tejto zmluvy.

4.4 Dodávateľ sa zaväzuje objednávateľovi poskytnúť darčekovú poukážku v požadovanej nominálnej hodnote 5,- €, pričom táto je predpokladaná podľa aktuálneho stavu.

4.5 Cena podľa bodu 4.3. sa považuje za cenu maximálnu za predmet zmluvy, vrátane hodnoty provízie -% za sprostredkovanie služieb. V cene za poskytnutie služby sú zahrnuté všetky náklady poskytovateľa súvisiace s riadnym plnením predmetu tejto zmluvy (vrátane obstarávacích nákladov, nákladov na sprostredkovanie, prípadne akékoľvek ďalšie finančné plnenie spojené s plnením tejto zmluvy).

**Článok V**

**Platobné podmienky a fakturácia**

5.1 Cenu za dodané darčekové poukážky uhradí objednávateľ na základe faktúry do 30 kalendárnych dní odo dňa jej doručenia. V prípade, že faktúra a jej prílohy nebudú obsahovať všetky dohodnuté alebo zákonné náležitosti, má objednávateľ právo takúto faktúru vrátiť dodávateľovi s uvedením nedostatkov, ktoré sa majú odstrániť. V tomto prípade začne nová lehota splatnosti plynúť dňom riadneho doručenia opravenej faktúry objednávateľovi. Objednávateľ uhradí oprávnene fakturovanú sumu výhradne prevodným príkazom na číslo účtu dodávateľa. Za deň úhrady sa považuje dátum odpísania fakturovanej sumy z účtu objednávateľa.

5.2 Faktúra bude vystavená na cenu zodpovedajúcu množstvu skutočne dodaných darčekových poukážok a províziu. Dodávateľ nebude účtovať žiadne sumy, poplatky a provízie iné ako sú uvedené v zmluve. Faktúra za všetky objednané darčekové poukážky v danom mesiaci bude dodaná objednávateľovi do troch pracovných dní po dodaní darčekových poukážok podľa objednávky na plnenie.

5.3 Faktúra má náležitosti daňového dokladu. Faktúra bude uhrádzaná výhradne prevodným príkazom v prospech bankového účtu uvedeného v čl. I tejto zmluvy. Za deň úhrady sa považuje dátum pripísania fakturovanej sumy na účet dodávateľa.

5.4 Faktúra musí obsahovať najmä tieto náležitosti a prílohy:

- označenie dodávateľa a objednávateľa, ich adresy sídla, identifikačné údaje (IČO, DIČ),

- označenie ,,faktúra“ a jej číslo,

- deň odoslania a deň splatnosti faktúry,

- označenie peňažného ústavu a číslo účtu,

- fakturovanú sumu – cenu za dodaný predmet zmluvy,

- dodací list, ktorý je neoddeliteľnou súčasťou faktúry,

- podpis oprávnenej osoby dodávateľa a odtlačok pečiatky dodávateľa.

**Článok VI**

**Práva a povinnosti zmluvných strán**

6.1 Objednávateľ sa zaväzuje:

a) oznámiť dodávateľovi mená osôb poverených k vystavovaniu objednávky a prevzatiu darčekových poukážok

b) informovať svojich zamestnancov o možnostiach použitia darčekových poukážok v súlade s ustanoveniami tejto zmluvy a v nadväznosti na príslušné platné právne predpisy

c) oboznámiť zamestnancov so zoznamom zariadení, ktorý mu bol poskytnutý zo strany dodávateľa, ako i s jeho prípadnými zmenami

d) prevziať objednané množstvo darčekových poukážok

e) uhradiť dodávateľovi cenu fakturovanú za odobraté darčekové poukážky

f) dať dodávateľovi súhlas s ďalším spracovaním osobných údajov pre účely plnenia tejto zmluvy v zmysle nariadenia GDPR a zákona č. 18/2018 Z. z. o ochrane osobných údajov a o zmene a doplnení niektorých zákonov.

6.2 Dodávateľ sa zaväzuje:

a) odovzdať objednávateľovi objednané množstvo darčekových poukážok bez akýchkoľvek vád a vystaviť faktúru ako daňový doklad o nákupe darčekových poukážok v zmysle čl. V

b) umožniť kontrolu počtu a hodnoty darčekových poukážok pri ich prevzatí objednávateľom

c) uzatvárať zmluvy o poskytovaní služieb s prevádzkovateľmi zariadení tak, aby bol splnený účel darčekovej poukážky, a aby zamestnanci objednávateľa mohli v nich tieto darčekové poukážky uplatniť

d) k ďalšiemu spracovaniu osobných údajov pre účely plnenia tejto zmluvy v zmysle nariadenia GDPR a zákona č. 18/2018 Z. z. o ochrane osobných údajov a o zmene a doplnení niektorých zákonov

e) že bude s objednávateľom bez zbytočného odkladu rokovať o všetkých otázkach, ktoré by mohli negatívne ovplyvniť proces dodania dohodnutej služby podľa tejto zmluvy, a že mu bude oznamovať všetky okolnosti, ktoré by mohli ohroziť dohodnutý termín pre poskytnutie služby v zmysle platnej objednávky.

6.3 Objednávateľ si vyhradzuje právo neprevziať darčekové poukážky pri zistení rozdielu v hodnote, množstve alebo kvalite vyhotovenia (ďalej ako vady) dodaných darčekových poukážok. V takomto prípade sa na mieste spíše protokol o vadách a k dodaniu darčekových poukážok v objednanom množstve a zmluvne dohodnutej hodnote a kvalite sa dodávateľ zaväzuje do 24 hodín.

6.4 Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto zmluvy a navzájom si budú oznamovať všetky okolnosti a informácie, ktoré môžu mať vplyv na vystavovanie jednotlivých objednávok a dodávanie darčekových poukážok podľa podmienok dohodnutých v tejto dohode.

6.5 Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť.

6.6 Dodávateľ vyhlasuje, že v čase podpisu zmluvy má splnené povinnosti, ktoré mu vyplývajú zo Zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. V prípade, ak sa budú na strane dodávateľa ako zmluvnej strany podieľať na plnení viaceré subjekty, podmienku podľa predchádzajúcej vety musia splniť všetky tieto subjekty.

**Článok VII**

**Sankcie**

7.1 V prípade omeškania dodávateľa so splnením povinností podľa čl. III. bod 3.1 tejto zmluvy, je objednávateľ oprávnený požadovať od dodávateľa zmluvnú pokutu vo výške 0,5 % z fakturovanej sumy za každý deň omeškania osobitne za každý prípad omeškania a dodávateľ sa zaväzuje túto objednávateľovi zaplatiť.

7.2 Uplatnením zmluvnej pokuty podľa predchádzajúceho bodu nie je dotknuté právo objednávateľa na náhradu škody, ktorá mu vznikla porušením povinnosti dodávateľa, a to v celej výške tejto náhrady, teda aj vo výške, ktorá presahuje dohodnutú zmluvnú pokutu.

7.3 V prípade omeškania objednávateľa s úhradou faktúry v zmysle čl. V. bod 5.1 má dodávateľ právo na úroky z omeškania v zmysle príslušných právnych predpisov.

**Článok VIII**

**Záverečné ustanovenia**

8.1 Táto zmluva sa uzatvára na dobu určitú, a to od dátumu uzatvorenia rámcovej zmluvy na dobu 2 mesiacov

8.2 Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v platnom znení.

8.3 Zmeny a doplnenia zmluvy je možné robiť len písomne vo forme dodatkov k dohode, ktoré sa po podpísaní obidvomi zmluvnými stranami stávajú jej neoddeliteľnou súčasťou v súlade so zákonom č. 343/2015 Z. z. o verejnom obstarávaní.

8.4 Práva a povinnosti zmluvných strán neupravené touto dohodou sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.

8.5 K ukončeniu tejto zmluvy môže dôjsť písomnou dohodou zmluvných strán, písomnou výpoveďou zo strany objednávateľa, alebo odstúpením od zmluvy podľa ustanovení Obchodného zákonníka. Písomnú výpoveď je objednávateľ oprávnený dať dodávateľovi aj bez uvedenia dôvodu, pričom trojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

8.6 Odstúpiť od zmluvy môže objednávateľ z dôvodu podstatného porušenia zmluvy. Za podstatné porušenie zmluvy sa považuje omeškanie dodávateľa s dodaním predmetu zmluvy. Odstúpenie od zmluvy je účinné dňom doručenia oznámenia o odstúpení od zmluvy dodávateľovi.

8.7 Táto zmluva je vyhotovená v 2 rovnopisoch, jeden rovnopis obdrží dodávateľ a jeden rovnopis obdrží objednávateľ.

8.8 Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné, určité a vážne a ich zmluvná voľnosť nebola žiadnym spôsobom obmedzená.

Zmluvné strany vyhlasujú, že túto dohodu neuzatvárali v tiesni, ani v omyle, ani za inak nevýhodných podmienok, dohodu si prečítali, jej textu a obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.

V ................., dňa ..............2021 V Banskej Štiavnici, dňa .............2021

Za dodávateľa Za objednávateľa

PhDr. Viera Gregáňová

riaditeľka školy